## Pravilnik o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

### NN 45/1994 (10.6.1994.), Pravilnik o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

# MINISTARSTVO TURIZMA

Na temelju članka 20. stavak 4. Zakona o turističkim zajednicama i promicanju
hrvatskog turizma ("Narodne novine" br 30/94), ministar turizma
donosi

## PRAVILNIK

### O POSEBNIM UVJETIMA KOJE MORAJU ISPUNJAVATI ZAPOSLENI U TURISTIČKOM UREDU TURISTIČKE ZAJEDNICE OPĆINE, GRADA, ŽUPANIJE I GLAVNOM UREDU HRVATSKE TURISTIČKE ZAJEDNICE

Uvjeti za zaposlene u turističkom uredu turističke zajednice općine,
grada i mjesta

Čianak 1.

Direktor turističkog ureda turističke zajednice općine mora ispunjavati
slijedeće posebne uvjete:

1. da posjeduje IV. ili VI. stupanj stručne spreme turističkog, ugostiteljskog,
ekonomskog, filozofskog ili pravnog smjera;

2. da ima najmanje godinu dana radnog iskustva na odgovarajućim poslovima
u struci;

3. da poznaje jedan svjetski jezik;

4. da mu prevomoćnom sudskom presudom ili rješenjem o prekršaju nije
izrečena mjera sigurnosti ili zaštitna mjera zabrane obavljanja poslova
iz područja turizma, dok ta mjera traje;

5. da posjeduje organizatorske sposobnosti i poznaje područje turizma.

Članak 2.

Direktor turističkog ureda turističke zajednice grada mora ispunjavati
slijedeće posebne uvjete:

1. da posjeduje VI. ili VII. stupanj stručne spreme turističkog, ugostiteljskog,
ekonomskog, filozofskog ili pravnog smjera;

2. da ima najmanje tri godine radnog iskustva na odgovarajućim poslovima
u struci;

3. da aktivno zna jedan svjetski jezik;

4. da mu pravomoćnom sudskom presudom ili rješenjem o prekršaju nije
izrečena mjera sigurnosti ili zaštitna mjera zabrane obavljanja poslova
iz područja turizma, dok ta mjera traje;

5. da posjeduje organizatorske sposobnosti i poznaje područje turizma.
·

Članak 3.

Djelatnik zaposlen na stručnim i administrativnim poslovima u turističkom
uredu turističke zajednice općine, grada, mora ispunjavati slijedeće posebne
uvjete:

1. da posjeduje najmanje IV. stupanj školske odnosno stručne spreme
društvenog smjera;

2. da poznaje jedan svjetski jezik;

3. da dobro poznaje strojopis i ima osnovna informatička znanja.

Članak 4.

Odredbe ovog Pravilnika koje se odnose na zaposlene u turističkom uredu
turističke zajednice općine odgovarajuće se primjenjuju na zaposlene u
turističkom uredu turističke zajednice mjesta.

Uvjeti za zaposlene u turističkom uredu turističke zajednice županije

Članak 5.

Direktor turističkog ureda turističke zajednice županije mora ispunjavati
slijedeće posebne uvjete:

1. da posjeduie VII. stupanj stručne spreme turističkog, ugostiteljskog,
ekonomskog, filozofskog ili pravnog smjera;

2. da ima najmanje pet godina radnog iskustva na rukovodećim poslovima;

3. da aktivno zna jedan i poznaje jedan svjetski jezik;

4. da mu pravomoćnom sudskom presudom ili rješenjem o prekršaju nije
izrečena mjera sigurnosti ili zaštitna mjera zabrane obavljanja poslova
iz područja turizma. dok ta mjera traje;

5. da posjeduje organizatorske sposobnosti i poznaje područje turizma.

Članak 6.

Djelatnik zaposlen na stručnim i administrativnim poslovima u turističkom
uredu turističke zajednice županije mora ispunjavati slijedeće posebne
uvjete:

1. da posjeduje najmanje IV. stupanj školske odnosno stručne spreme
društvenog smjera;

2. da ima najmanje godinu dana radnog iskustva na odgovarajućim poslovima;

3. da poznaje dva svjetska jezika;

4. da dobro poznaje strojopis i ima osnovna informatička znanja.

Članak 7.

Odredbe ovog Pravilnika koje se odnose na zaposlene u turističkom uredu
turističke zajednice županije odgovarajuće se primjenjuju na zaposlene
u Turističkom uredu Turističke zajednice Grada Zagreba. Odredbe ovog Pravilnika
koje se odnose na turistički ured turističke zajednice županije odgovarajuće
se primjenjuju na turistički ured turističke zajednice otoka i turističke
zajednice područja.

Uvjeti za zaposlene u Glavnom uredu Hrvatske turističke zajednice

Članak 8.

Direktor Glavnog ureda Hrvatske turističke zajednice mora ispunjavati
slijedeće posebne uvjete:

1. da posjeduje VII stupanj stručne spreme turističkog odnosno ekonomskog
smjera;

2. da ima pet godina radnog iskustva na rukovodećim poslovima u turizmu;

3. da aktivno zna jedan i poznaje jedan svjetski jezik;

4 da izuzetno dobro poznaje područje turizma a posebno marketinga u
turizmu;

5. da nema zakonskih zabrana za imenovanje na to radno mjesto;

6. da posjeduje organizatorske sposobnosti.

Članak 9.

Djelatnik zaposlen na stručnim poslovima u Glavnomuredu Hrvatske turističke
zajednice mora ispunjavati slijedeće posebne uvjete:

1. da posjeduje najmanje VI stupanj stručne spreme društvenog smjera;

2. da ima najmanje tri godine radnog iskustva u struci;

3. da aktivno zna jedan i poznaje jedan svjetski jezik

Članak 10.

Djelatnik zaposlen u predstavništvima i u ispostavama Hrvatske turističke
zajednice u inozemstvu mora ispunjavati slijedeće posebne uvjete:

1. da posjeduje VII stupanj stručne spreme turističkog ili ekonomskog
smjera;

2. da ima pet godina radnog iskustva u turizmu;

3. da aktivno zna jezik zemlje u kojoj obnaša dužnost i još jedan svjetski
jezik;

4. da posjeduje organizatorske sposobnosti;

5. da izuzetno dobro poznaje područje turizma i marketinga u turizmu;

6. da posjeduje osnovna informatička znanja;

7. da nema zakonskih zabrana za imenovanje na to radno mjesto.

Članak 11.

Djelatnik zaposlen na administrativnim poslovima u Glavnom uredu Hrvatske
turističke zajednice mora ispunjavati slijedeće posebne uvjete:

1. da posjeduje najmanje IV stupanj školske odnosno stručne spreme društvenog
smjera;

2 da ima najmanje godinu dana radnog iskustva na odgovarajućim poslovima;

3. da dobro poznaje strojopis i ima osnovna informatička znanja;

4. da poznaje jedan svjetski jezik.

Članak 12.

Danom stupanja na snagu ovog Pravilnika prestaju važiti :

1. Pravilnik o uvjetima koje moraju ispunjavati direktor i zaposleni
u turističkom uredu turističke zajednice mjesta i turističke zajednice
općine ("Narodne novine", broj 31/92) i

2. Pravilnik o uvjetima koje moraju ispunjavati direktor i osoblje zaposleno
u Glavnoj direkciji Hrvatske turističke zajednice ("Narodne novine",
broj 68/92).

Članak 13.

Ovaj Pravilnik stupa na snagu osmog dana od dana objave u "Narodnim
novinama".

Klasa: 334-01/94-01/35

Urbroj : 529-02/94-01

Zagreb, 31. Svibnja 1994.

Ministar turizma

**mr. Niko Bulić, v. r.**

Pravilnik, NN 45/1994-801